42 
borg). Dens Hjemsted maa være det sydøstlige Skaane, Bornholm 
og den nærmeste Del af Østersøen. Mærkelig nok synes Cardiola- 
eller Colonuskiferen, der maa antages at have en temmelig stor 
Udbredelse i Østersøen 0. for Skaane, at mangle eller dog at være 
meget sjælden. 
D. Af Ræt-Liasblokkene er det store Flertal fundet paa Lange¬ 
land (kun 3 paa Ærø); forsaavidt deres Hjemsted kan bestemmes, 
er det det sydøstlige Skaane og Bornholm samt Østersøen nærmest 
der omkring. En eneste Blok, som er funden midt paa Langeland, 
danner en Undtagelse og kan med Sikkerhed henføres til det nordvest¬ 
lige Skaane. 
Cyrenabjærgarterne er mere jævnt fordelte over hele Omraadet, 
og selv om Egnen af Bornholm (og muligvis Sydøstskaane) er det 
sandsynlige Hjemsted for en Mængde af disse Blokke, er dog en 
nordligere Oprindelse, muligvis i Forbindelse med det nordvestlige 
Skaanes Ræt-Liasdannelser, som antydet S. 21, slet ikke udelukket. 
E. Angaaende Forekomsten af Blokke fra det senone Kridt bør 
man bemærke, at den hvidprikkede Flint fra Kristianstadegnen 
forekommer spredt over hele Omraadet og maaske er sjældnest paa 
Langeland. Her er derimod Blokke fra det sydøstlige Skaane, 
Köpingesandstenen, hyppigere (en eneste foreligger fra Fyn, Nær¬ 
heden af Svendborg), og de Blokke, der med større eller mindre 
Sikkerhed henføres til Bornholm, er alle fundne ved Bagnkop paa 
Sydspidsen af Langeland. 
Af ældre Danien findes Faxekalk og Saltholmskalk spredt over 
hele Omraadet. En Blok af glaukonitisk Saltholmskalk med Tere- 
bratula lens foreligger fra Langeland. 
Blokkene fra Zonen med Crania tuberculata vil blive nærmere 
omtalt nedenfor. 
F. De tertiære Blokke vil blive behandlede i én Sammen¬ 
hæng, hvorfor her kun meddeles noget angaaende deres Udbredelse. 
For en stor Del kendes disse Stenarter ikke faststaaende, hvorfor vi 
maa slutte os til deres Hjemsted af, hvad vi iøvrigt ved om dem. 
Hverken det paleocæne Ekinodermkonglomerat, den graa paleo- 
cæne Mergel eller de rustbrune Eocænblokke er kendte som fast¬ 
staaende. Alle Blokke af disse Stenarter er fundne paa Langeland, 
undtagen en Blok af den graa Mergel med en meget rig Fauna, 
der er funden paa Sydfyn, og en rustbrun Eocænblok fra Ærø. 
De Blokke, der kan sættes i Forbindelse med Tertiærdannelserne 
ved Lellinge og Kerteminde, har en bestemt afgrænset Udbredelse, 
idet de kun er fundne paa Fyn og de vestlige Øer, medens der fra 
Langeland kun foreligger en enkelt Blok fra Klinten ved Ristinge. 
